Bagi Menua Miri

Bagi Menua Miri sebengkah ari dua belas bengkah begian ba Sarawak, Malaysia. 

Geografi
Penyampau pemesai bagi menua tu 26,777.1 kilometer persegi, nyadika bagi menua tu bagi menua kedua pemadu besai sepengudah Bagi Menua Kapit. Nengeri Miri nyadi indu nengeri begian tu.

Begian tu ngembuan dua iti pelilih menua iya nya: Miri enggau Marudi.

Ari 21 penusah seismik ke nyadi di Sarawak ari taun 1874 ngagai 2011, majoriti nya nyadi entara pelilih menua Niah enggau Selangau, ke setipak enggau Bagi Menua Miri enggau Bintulu enggau Modified Mercalli intensity scale (MMI) 3.5 ngagai 5.3 magnitud.

Populasyen
Penyampau tubuh ba bagi menua tu 433,800 nitihka pengawa pengitung tubun taun 2020. Bansa orang ke diau dia iya nya Iban, China, Melayu (mayuh ari sida Melayu Brunei enggau Kedayan), Melanau, Kayan, Kenyah, Lun Bawang enggau Kelabit. Berindik ari industri petroleum, dia mega mayuh pengereja pengawa ari menua luar. 

Ekonomi
Ekonomi nya tebal agi bepelasarka pengawa ngulihka petroleum enggau gis asli ari telaga darat enggau tasik, sereta pengawa ngasilka petroleum, gis asli cecair enggau kimia ti bekaul. Sebengkah agi industri besai iya nya proses kayu ari kampung ujan tropika ti besai di Miri. Produk kayu ti diproses, ukai eksport kayu batang udah dikemeratka perintah. Pengawa betanam betupi nya nyengkaum sawit, getah, enggau lada nyadi batang asil. Dagang temuai kelebih agi ekodagang temuai nyadi komponen ekonomi ti majak ngerembai. 

Kandang menua diibun
 Taman Negara Gunung Mulu
 Taman Negara Loagan Bunut
 Taman Negara Terumbu Karang Miri-Sibuti
 Taman Negara Niah
 Taman Negara Pulong Tau
 Taman Negara Usun Apau

 Perintah 

 Kaban Parlimen 
ParlimenKaban ParlimenPartiP217 BintuluYB Datuk Tiong King SingGPS (PDP)P218 SibutiYB Dato Lukanisman Awang SauniGPS (PBB)P219 MiriYB Michael TeoPH (PKR)P220 BaramYB Dato Anyi NgauGPS (PDP)

 Pelajar 

Universiti Curtin
IPG Kampus Miri

 Link luar 
 - Web page about Miri City
 Miri Tourism

Kereban sanding

Kategori:Bagi Menua ba Sarawak